b'\n_START_ARTICLE_\nAber i Inver (top\xc3\xb2nims)\n_START_PARAGRAPH_\nAber i Inver s\xc3\xb3n elements habituals en top\xc3\xb2nims d\'origen celta. Tots dos volen dir "conflu\xc3\xa8ncia d\'aig\xc3\xbces" o "desembocadura de riu". La seva distribuci\xc3\xb3 reflecteix la influ\xc3\xa8ncia geogr\xc3\xa0fica dels grups de lleng\xc3\xbces brit\xc3\xb2niques i goid\xc3\xa8liques respectivament.\n_START_SECTION_\nAber\n_START_PARAGRAPH_\nAber es remunta al brit\xc3\xb2nic com\xc3\xba. En gal\xc2\xb7l\xc3\xa8s antic t\xc3\xa9 la forma Oper i deriva d\'un suposat *od-ber, que significa \'vessamet\', \'abocament\', \'desgu\xc3\xa0s\' (estuari). Es troba en gal\xc2\xb7l\xc3\xa8s, c\xc3\xb2rnic i bret\xc3\xb3._NEWLINE_Els top\xc3\xb2nims amb aber s\xc3\xb3n molt habituals a Gal\xc2\xb7les. Tamb\xc3\xa9 ho s\xc3\xb3n a la costa est d\'Esc\xc3\xb2cia, on se suposa que s\xc3\xb3n d\'origen picte. N\'hi ha en menor mesura a Cornualla i a altres parts d\'Anglaterra i Bretanya. La relativa escassetat a Cornualla podria ser simplement el resultat d\'haver-hi menys rius en aquella pen\xc3\xadnsula que en altres territoris._NEWLINE_En formes anglesitzades, aber es contrau sovint: Arbroath (anteriorment "Aberbrothick") per Aber Brothaig, Abriachan per Aber Briachan. En el cas d\'Applecross (inicialment atestat com a Aporcrosan), ha estat transformat per una etimologia popular. (El seu nom ga\xc3\xa8lic escoc\xc3\xa8s, a\' Chomraich, ha perdut l\'element "Aber-" en conjunt.)_NEWLINE_"Aber" esdev\xc3\xa9 Oba(i)r en ga\xc3\xa8lic escoc\xc3\xa8s, per exemple Obar Dheadhain "Aberdeen", Obar Pheallaidh "Aberfeldy", i Obar Phuill "Aberfoyle."_NEWLINE_Els noms gal\xc2\xb7lesos Abergwaun (angl\xc3\xa8s "Fishguard"), Aberhonddu (angl\xc3\xa8s "Brecon"), Aberteifi (angl\xc3\xa8s "Cardigan"), Aberdaugleddau (angl\xc3\xa8s "Milford Haven"), Aberpennar (angl\xc3\xa8s "Mountain Ash") i Abertawe (angl\xc3\xa8s "Swansea") contenen tots el radical Aber-.\n_START_SECTION_\nInver\n_START_PARAGRAPH_\nInver \xc3\xa9s la forma goid\xc3\xa8lica o celta-Q, una ortografia anglesitzada del ga\xc3\xa8lic escoc\xc3\xa8s inbhir (origin\xc3\xa0riament pronunciat amb /v/, tot i que en ga\xc3\xa8lic modern ha evolucionat a /j/)), present en ga\xc3\xa8lic irland\xc3\xa8s com a innbhear o inbhear, deutor de l\'irland\xc3\xa8s antic indber, inbir, inber. El mot deriva de l\'arrel protoindoeuropea *bher-, \'portar\' (angl\xc3\xa8s bear, llat\xc3\xad fero) amb el prefix in-, \'dins\'. El mot es troba tamb\xc3\xa9 en ga\xc3\xa8lic manx en la forma Inver _NEWLINE_Els top\xc3\xb2nims amb inver s\xc3\xb3n molt comuns a tot Esc\xc3\xb2cia, on superen els top\xc3\xb2nims aber- per aproximadament 3:1. S\xc3\xb3n m\xc3\xa9s freq\xc3\xbcents a les Terres Altes occidentals i als Grampians, i la ciutat m\xc3\xa9s gran que cont\xc3\xa9 l\'element \xc3\xa9s Inverness. Se suposa que, en molts casos, llocs que origin\xc3\xa0riament tenien un nom amb aber varen experimentar una substituci\xc3\xb3 per inver, un fet que es pot verificar de tant en tant a partir de registres hist\xc3\xb2rics. Aix\xc3\xb2 es devia produir en el context de l\'ocupaci\xc3\xb3 ga\xc3\xa8lica d\'Esc\xc3\xb2cia des d\'Irlanda a comen\xc3\xa7aments de l\'Alta Edat Mitjana._NEWLINE_Tanmateix, per molt que la forma original sigui irlandesa, els top\xc3\xb2nims amb inver s\xc3\xb3n rars a Irlanda; All\xc3\xa0, aquesta mena de localitats tendeixen a dur noms amb b\xc3\xa9al (\'boca\'), com ara B\xc3\xa9al \xc3\x81tha na Sluaighe (Ballinasloe, Comtat de Galway), B\xc3\xa9al an \xc3\x81tha an Fhe\xc3\xa1 (Ballina, Comtat de Mayo) o B\xc3\xa9al Feirste (Belfast). La difer\xc3\xa8ncia d\'\xc3\xbas es pot explicar pel fet que els noms ga\xc3\xa8lics a Irlanda s\xc3\xb3n per norma mil anys m\xc3\xa9s antics que els d\'Esc\xc3\xb2cia i, per tant, les modes predominants podrien haver estat diferents._NEWLINE_En formes anglesitzades, inver apareix ocasionalment com a inner, com ara per exemple Innerleithen. Innerhaddon \xc3\xa9s una variant d\'Inverhaddon._NEWLINE_En alguns casos, s\'ha perdut un "Inver", per exemple Ayr (Inbhir Air), que es va registrar com a "Inberair" i Ayre (Inver Ayre) a l\'Illa de Man._NEWLINE_Ocasionalment, les formes angleses dels noms no hi estan gens relacionadess: Dingwall (Inbhir Pheofharan) a Esc\xc3\xb2cia i Arklow (An tInbhear M\xc3\xb3r) a Irlanda tenen totes dues "Inbhir-" a les seves formes ga\xc3\xa8liques.\n_START_SECTION_\n\xc3\x9as a les col\xc3\xb2nies brit\xc3\xa0niques\n_START_PARAGRAPH_\nMolts noms de lloc de les illes brit\xc3\xa0niques es van exportar a les col\xc3\xb2nies que varen integrar l\'imperi brit\xc3\xa0nic, sovint sense tenir-ne en compte l\'etimologia. Aix\xc3\xad, hi ha molts exemples als EUA i als pa\xc3\xafsos de la Commonwealth de llocs amb noms Aber- o Inver- que no estan ubicats en cap conflu\xc3\xa8ncia. Tanmateix, a la Nova Esc\xc3\xb2cia ga\xc3\xa8licoparlant, l\'element Inbhir- sembla haver estat productiu en el seu sentit original._NEWLINE_Invercargill a l\'Illa del Sud de Nova Zelanda \xc3\xa9s un cas especial. Inicialment es va anomenar Inverkelly en honor d\'un primer ocupant anomenat Kelly, i m\xc3\xa9s tard el nom se li va canviar en honor del Capit\xc3\xa0 William Cargill, aleshores el Superintendente d\'Otago, del qual n\'era part l\'Illa del Sud. At\xc3\xa8s que la ciutat es va construir de fet a la desembocadura del riu Waihopai, l\'element Inver- fou triat aparentment de forma conscient.\n_START_SECTION_\nAustr\xc3\xa0lia\n_START_PARAGRAPH_\nInverell, Inverloch\n_START_SECTION_\nGal\xc2\xb7les\n_START_PARAGRAPH_\nAberaeron, Aberaman, Aberangell, Aberarth, Aberavon, Aberbanc, Aberbargoed, Aberbeeg, Abercanaid, Abercarn, Abercastle, Abercegir, Abercraf, Abercregan, Abercych, Abercynon, Aberd\xc3\xa2r, Aberdaron, Aberdaugleddau (Milford Haven), Aberdulais, Aberdyfi, Aberedw, Abereiddy, Abererch, Aberfan, Aberffraw, Aberffrwd (Ceredigion), Aberffrwd (Monmouthshire), Abergavenny, Abergele, Abergorlech, Abergwaun (Fishguard), Aberkenfig, Abergwesyn, Abergwili, Abergwynfi, Abergwyngregyn (conegut en angl\xc3\xa8s simplement com a "Aber"), Abergynolwyn, Aberhafesp, Aberhonddu (Brecon), Aberllefenni, Abermaw (Barmouth), Abermorddu, Abermule, Abernant (Carmarthenshire), Abernant (Powys), Abernant (Rhondda Cynon Taf), Aberpennar (Mountain Ash), Aberporth, Aberriw (Berriew), Abersoch, Abersychan, Abertawe (Swansea), Aberteifi (Cardigan - town), Abertillery, Aberthin, Abertillery, Abertridwr (Caerphilly), Abertridwr (Powys), Aberystwyth, Llanaber, abermum\n_START_SECTION_\nIrlanda\n_START_PARAGRAPH_\nAn tInbhear M\xc3\xb3r (Arklow, Comtat de Wicklow), Inbhear (Inver, Comtat de Donegal), Inbhear nOllarbha (Larne Lough, Comtat de Antrim), Inbhear Sc\xc3\xa9ine el nom tradicional de la badia de Kenmare, Comtat de Kerry\n_START_SECTION_\nEsc\xc3\xb2cia\n_START_PARAGRAPH_\nAberarder, Aberargie, Aberbothrie, Abercairney, Aberchalder, Aberchirder, Abercorn, Abercrombie, Aberdalgie, Aberdeen, Aberdour, Aberfeldy, Aberfoyle, Abergairn, Abergeldie, Aberlady, Aberlemno, Aberlour, Abermilk, Abernethy, Aberscross, Abersky, Abertarff, Abertay, Aberuchill, Aberuthven, Abriachan, Applecross, Arbirlot, Arboll, Arbuthnott, Arbroath (hist\xc3\xb2ricament Aberbrothick - Obar Bhrothaig), Fochabers, Kinnaber, Lochaber, Obar Neithich (Nethybridge), Slongaber_NEWLINE_Achininver, Inbhir Air (Ayr antigament "Inberair" etc.), Inbhir Bhr\xc3\xb9ra (Brora), Inbhir Chalain (Kalemouth), Inbhir Eireann (Findhorn), Inbhir Eighe (Eyemouth), Inbhir Ghrainnse (Grangemouth), Inbhir N\xc3\xa0rann (Nairn), Inbhir Pheofharain (Dingwall), Inbhir The\xc3\xb2rsa, Inbhir \xc3\x99ige (Wick), Innerleithen, Innerleven, Innerwick (in Perth and Kinross), Inver, Inverarnan, Inverallan, Inveraldie, Inveralmond Inveramsay, Inveran, Inveraray, Inverbervie, Inverclyde, Inveresk, Inverfarigaig, Invergarry, Invergordon, Invergowrie, Inverhaddon (o Innerhaddon), Inverkeilor, Inverkeithing, Inverkeithney, Inverkip, Inverleith, Inverlochlarig, Invermoriston, Inverness, Inveroran, Invershin, Inversnaid, Invertrossachs, Inverugie, Inveruglas, Inverurie, Kilninver, Lochinver, Rossinver_NEWLINE_Notes - "Bail\' Inbhir Fharrair",( \xc3\xa9s un nom rar per a Beauly, normalment "A\' Mhanachain"); Fort William es coneixia abans com a Inverlochy, i un petit districte proper encara s\'anomena aix\xc3\xad. Inbhir Ghrainnse i Inbhir Eighe podrien ser d\'origen modern.\n_START_SECTION_\nBretanya\n_START_PARAGRAPH_\nAber Beno\xc3\xaet (fr), Aber Ildut (fr), Aber Wrac\'h\n_START_SECTION_\nAnglaterra\n_START_PARAGRAPH_\nEls noms c\xc3\xb2rnics de Falmouth (Aberfal) i Plymouth (Aberplymm). Aberford a West Yorkshire t\xc3\xa9 un origen diferent.\n_START_SECTION_\nIlla de Man\n_START_PARAGRAPH_\nInver Ayre (Ayre)\n_START_SECTION_\nCanad\xc3\xa0\n_START_PARAGRAPH_\nEls noms italianitzats denoten el seu \xc3\xbas en ga\xc3\xa8lic canadenc. Baile Inbhir Nis (Inverness, NS), Siorramachd Inbhir Nis (Inverness County, NS), Inbhir-pheofharain (Dingwall, NS), Loch Abar (Lochaber, NS), Inverhuron, ON\n_START_SECTION_\nNova Zelanda\n_START_PARAGRAPH_\nInvercargill'